open-index/open-wikipedia-markdown huggingface dataset:
Slavisk (sjakkåpning)

**Slavisk** er en sjakkåpning som defineres ved åpningstrekkene 1.d4 d5 2.c4 c6. Det er en av hovedvariantene av dronninggambit. Åpningen er kjent allerede fra 1590, men det var først på 1920-tallet at åpningen ble populær, takket være analyser av flere spillere med slavisk bakgrunn som Aleksandr Alekhin, Efim Bogoljubov og Milan Vidmar. Åpningen spilles idag av flere stormestere, blant andre Vasyl Ivantsjuk og Viswanathan Anand.

## Temaer
Som i klassisk dronninggambit holder svart fast på sentrumsbonden på d5. Hovedfordelen med 1...c6 fremfor 1...e6 er at c8-løperen ikke blir sperret inne. Til gjengjeld er ikke svarts stilling like solid. Svart må som regel spille ...dxc4 før løperen utvikles, ellers kan b7- og d5-feltet komme under dobbeltangrep fra Db3. For eksempel, etter 1.d4 d5 2.c4 c6 3.Sc3 Lf5?! vinner hvit en bonde med 4.cxd5 cxd5 5.Db3. 

Hvis hvit ønsker en rolig stilling med en liten fordel på grunn av mertempoet er *avbyttevarianten* 3.cxd5 cxd5 en mulighet. Dette gir svart få sjanser for å vinne med mindre hvit spiller uforsiktig eller overambisiøst.

Hovedvarianten er imidlertid 3.Sf3 Sf6 4.Sc3 dxc4 5.a4 (hindrer ...b5) Lf5 6.e3 e6 7.Lxc4. Svart har fått en grei utvikling, men hvit har et overtak i sentrum.

Istedenfor 5...Lf5 kan svart utvikle løperen til g4 der den legger press på f3-springeren, eller 5...Sa6 som planlegger aktiv springerplassering på b4.

En svært skarp gambit er 1.d4 d5 2.c4 c6 3.Sf3 Sf6 4.Sc3 dxc4 5.e4 som ble spilt av Efim Geller. Nå kan svart beholde c4-bonden bed 5...b5, noe som ikke var mulig i mottatt dronninggambit. Som kompensasjon for bonden får hvit et sterkt sentrum og et angrep, men hvis svart klarer å ri av stormen så er merbonden en stor fordel.

Hvis svart spiller ...e6 før c8-løperen utvikles bærer stillingen preg av både klassisk dronningambit og slavisk. Dette kalles semi-slavisk og regnes gjerne som en egen åpning.
Operasjon afghansk falk

**Operasjon afghansk falk** var en norsk militær operasjon i Afghanistan som ble iverksatt 12. februar 2006 for å beskytte de internasjonale styrkene i International Security Assistance Force (ISAF) som fokuserte på gjenoppbygningen av landet. Operasjonen ble utført av F-16 jagerfly og omkring 80 norske soldater, som sammen med en nederlandsk avdeling etablerte en luftving, *European Participating Air Forces* (EPAF) *Expeditionary Air Wing* (EEAW).

Jagerflyene opererte fra Kabul internasjonale lufthavn (KAIA) i Kabul. 132 Luftving ved Bodø hovedflystasjon var oppsettende avdeling, men jobbet tett opp mot blant annet Fellesoperativt hovedkvarter, Luftforsvarets kompetanse- og utdanningssenter og Ørland hovedflystasjon. Operasjonen varte i tre måneder.

## Eksterne lenker
* F 16-oppdraget i Afghanistan avsluttet hos regjeringen.no
* Operasjon Afghansk Falk hos regjeringen.no
* Operasjon Afghansk Falk hos fofo.no (Forsvarets Forum)
Fylkesvei 657

**Fylkesvei 657** (**Fv657**) går mellom Langevåg og Furneset i Sula. Veiens lengde er 8,2&nbsp;km.

## Historikk
Opprinnelig fortsatte riksvei 657 fra Furneset til riksvei 14 Solevågseid. Da den direkte ferjeforbindelsen mellom Ålesund og Hareid bler nedlagt 1983 ble denne delstrekningen tilordnet riksvei 61.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Referanser


## Eksterne lenker
* Vegvesenets vegkart 
* Vegliste Møre og Romsdal
*
Fylkesvei 654

**Fylkesvei 654** (**Fv654**) går mellom Fosnavåg og Dragsund i Herøy. Veiens lengde er 19,1&nbsp;km.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

*Tjørvåg gravplass
*Tuftevatnet

## Eksterne lenker
* Vegvesenets vegkart 
* Vegliste Møre og Romsdal
* 
* Flybild over Fosnavåg og Herøybrua
Thon Senter Finnsnes

**Thon Senter Finnsnes**, tidligere **AMFI Finnsnes**, er et kjøpesenter på Finnsnes i Senja kommune, og er heleid av Thon Eiendom. Senteret åpnet 20. oktober 2005. Amfi Finnsnes har 40 butikker, fordelt på 14877 kvadratmeter. Senteret har 350 ansatte og et stipulert besøk på ca.1,4 millioner kunder i året. Omsetningen i 2024 var på 598 millioner kroner.

Kjøpesenteret ble allerede første året kjent da de arrangerte gudstjeneste i senteret søndag før jul. Gudstjenesten er blitt et fast innslag siste søndag før jul.

Amfi Finnsnes ble i 2007 nominert av Nordic Council of Shopping Centres som en av tre finalister til prisen «Årets kjøpesenter» 2006, sammen med CC Gjøvik og Oslo City.

Kjøpesenteret byttet navn fra AMFI Finnsnes til Thon Senter Finnsnes i mars 2026.

## Referanser


## Eksterne lenker
* Hjemmeside
Martini & Rossi

**Martini** (**Martini & Rossi SpA**) er en italiensk produsent av vermut med hovedkvarter i Torino. I USA selger selskapet sine varer under navnet **Martini & Rossi**, fordi martini også er navnet på en amerikansk cocktail.

## Historie

I 1847 startet en gruppe forretningsmenn startet produksjon av vin, brennevin og vermut i *Distilleria Nazionale di Spirito di Vino* utenfor Torino. Takket være *[[Italias samling|Risorgimento]]* var det økonomisk vekst i sikte, og selskapet ble raskt svært innbringende. Noen år senere sluttet Alessandro Martini seg til gruppen. Han hadde i 1830, bare atten år gammel, kjøpt et vinfirma, og hadde med seg viktige erfaringer. I 1863 ble Martini direktør sammen med Luigi Rossi, som hadde funnet opp en veldig subtil vermut, og Sola. Selskapet fortsatte å vokse, og takket være kongen av Piemontes patronat kunne det åpnes avdelinger i Genova, Cagliari og Narbonne. 

Samme år som Martini, Rossi og Sola tok over endret de navnet til *Martini, Sola & Cia*; det er årstallet 1863 som trykkes på etiketten som grunnleggelsesåret. De begynte å eksportere til hele verden, og vant en rekke priser. 

I 1879 døde Sola, og sønnene solgte alle sine aksjer i selskapet. Navnet ble da endret til *Martini & Rossi*. De begynte i 1870 å lage også andre produkter, blant annet *Vino Canelli Spumante*, en asti nå bedre kjent som *Asti Martini*. I 1868 fikk selskapet lov til å sette våpenet til Huset Savoia på etikettene av Victor Emmanuel II. Tilsvarende tillatelser ble gitt av Portugal, Østerrike, Spania og Storbritannia senere. Etter noen år til tillot Melbourne, Antwerpen og Mendoza at deres våpen ble brukt. Alle disse symbolene finnes fortsatt på selskapets etiketter. 

Da Alessandro Martini døde i 1905 tok Luigi Rossis tre sønner over selskapet. De lanserte to av de mest kjent produktene, Martini Extra Dry og Martini Bianco, og opprettet datterselskaper over hele verden. I 1922 ble selskapets navn offisielt endret til Martini etter at det en tid hadde vært i bruk uoffisielt.
Torodd Veiding

**Torodd Veiding** (født 5. desember 1954 på Notodden) er en norsk politimann. Han har juridisk embedseksamen fra 1981. Han var politimester i Asker og Bærum politidistrikt 2002–2012. Før dette tjenestegjorde han hos Justis- og politidepartementet og Svalbard sysselmannsembede. I 2012 gikk Veiding fra politimesterstillingen til en stilling som programdirektør i Politidirektoratet.

## Referanser
Prosjektdesign

**Prosjektdesign** er en tilnærming til prosjektarbeid som ligger nærmere en designprosess enn tradisjonelt prosjektarbeid. Prosjektdesign forutsetter at man har en kreativ grunnholdning i arbeidet. Et prosjekt blir aldri likt det forrige. Det finnes ingen fasit eller regler som ikke kan og bør utfordres fra tid til annen. Slik kan et prosjekt designes til best mulig å oppnå dets formål. 

Først og fremst forteller et prosjektdesign om prosjektets innhold, som ønskede resultater og effekter.  Videre beskriver det prosjektets ressursbehov, medarbeidernes roller (ansvar og oppgaver), regler for samhandling, og hvordan prosjektet skal evalueres.

Et prosjektdesign utvikles av menneskene som deltar i prosjektet og fungerer som en dynamisk plan gjennom de ulike prosjektfasene.
Aurbekkholen

**Aurbekkholen** er et sted ved Tjuraåa i Grue kommune i Innlandet, like sørøst for Kirkenær. Stedet er nevnt på 1300-tallet i forbindelse med en badstue, og en eiendomshandel. Navnet er i bruk som slektsnavn.

## Referanser
Galina Stepanskaja

**Galina Andrejevna Stepanskaja** (russisk Галина Андреевна Степанская, født 27. januar 1949) er en russisk tidligere skøyteløper. Hun representerte Sovjetunionen.

Hun tok sølv i allround-VM i 1978 og 1979.

## Personlige rekorder

## Referanser




## Eksterne lenker
*
Quetzalcoatl

**Quetzalcoatl**, også kjent som **Quetzalcotat**, den fjærkledde slangen, var en av de høyeste guder i flere mellomamerikanske indianerkulturer, som hos aztekerne, toltekerne, mayaene, mixtekere, k'iche' og olmekere. 

Gudefiguren er den mektigste i meksikansk mytologi fra Sentral- og Sør-Amerika og var en prinsipiell guddom. Den nøyaktige betydningen og attributter for Quetzalcoatl-mytologien varierer noe mellom kulturer og gjennom historien. 

**Ehecatl Quetzalcóatl** var den fjærkledte slangeguden som foruten å være vindgud også ble assosiert med lærdom, sivilisasjon og kongemakt. Han ble dessuten assosiert med planeten Venus og med kalenderne. Forestillinger om en slik gud kan gå tilbake til olmekfolket, som regnes som grunnleggerne av Meso-Amerikas første sivilisasjon. Senere fikk han en fremtredende rolle i Teotihuacán, som var senteret for mesoamerikansk sivilisasjon i den klassiske fase. I ruinene av denne byen kan man fortsatt beskue fremstillinger av Quetzalcóatl. På aztekernes tid fungerte Cholula, som er en by i den meksikanske delstaten Puebla, som senter for kulten knyttet til denne guden, men det fantes også et Quetzalcóatl-tempel i Tenochtitlan som var en aztekisk by, grunnlagt 13. mars 1325. Byen heter i dag Mexico by og er Mexicos hovedstad. Aztekerne trodde at Quetzalcoatl var blitt sendt i eksil, og tilfeldighetene ville det at da spanjolen Cortés kom til Mexico, hadde de aztekiske prestene forutsett at Quetzalcoatl snart skulle komme igjen. Da spanjolene kom, med sine hester, skip, metallvåpen og hvite hud, trodde aztekerne at Cortés var Quetzalcoatl, og takket være denne misforståelsen klarte Cortés å ture frem i en lengre periode før aztekerne drev ham ut av Tenochitlan.

Quetzalcóatl har forandret seg gjennom tiden. Det gamle gudebildet er mesoamerikansk.  Ifølge noen beretninger dro Quetzalcóatl til slutt over havet mot øst hvorfra hans tilhengere venter at han en gang skal komme tilbake. 

Quetzalcóatl har blitt gjort til gjenstand for vakker kunst i hele verden og gjengis i forskjellige variasjoner. Han er uthugget i forskjellige stelae innen mesoamerikansk kultur og er avbildet i  prehistoriske kodekser. Disse er de originale gudebildene som arkeologer har funnet i Guatemala, Belize, Mexico og Honduras. Gudebildet er knyttet til bestemte farger gjennom historien innen de forskjellige kulturer og samfunnslag. 

## Eksterne lenker
*
Lundersæter kirke

**Lundersæter kirke** er en langkirke i tre fra 1868. Den ligger ved Lundersæter på Brandval Finnskog i Kongsvinger kommune i Innlandet og tilhører Brandval prestegjeld. De andre kirkene i prestegjeldet er Brandval kirke og Roverud kirke.

Området har lenge vært brukt som gravplass. Da de skulle gruse vegen forbi stedet på slutten av 1800-tallet benyttet de et grustak ved siden av der kirken er i dag. Etter hvert raste det ut noen hodeskaller fra toppen av grustaket, en gammel gravplass benyttet av de første finner i området var gjenfunnet.

## Altertavla i Lundersæter kirke
 
Altertavla i Lundersæter kirke er malt av Valborg Luth i 1899. Bildet bærer tittelen: «Kristus på Bergprekenens fjell», og forestiller Kristus oppe på et høydedrag med konturer av fjell i bakgrunnen. Kristusskikkelsen virker ungdommelig og frisk, og fargene er lyse, rene og sterke.

## Lundersæter gamle kirke
 
I 1954 fikk Lundersæter kapell det tårnet som er så karakteristisk for kirkens eksteriør. Som det går fram av bildet til venstre så hadde kirken før den tid et saltårn. Det nye tårnet ble bygd ut fra kirken mot vest, og slik at tårnfoten ble innredet som våpenhus. Tårnet ble tegnet av arkitekt Ola B. Aasness, og byggmester var Mentz Sæter. Det er betydelig større enn det gamle og har gitt kirkebygget en helt annen tyngde og reisning enn før.

## Referanser


## Litteratur
* 
* 

## Eksterne lenker
* Kongsvinger kirkelige fellesråd
* 
*
Eksoterm reaksjon

**Eksoterm reaksjon** er en kjemisk reaksjon som «frigir» energi ved å omgjøre potensiell energi til kinetisk energi. Et eksempel er reaksjonen mellom oksygen og karbon når kull brenner. En eksoterm reaksjon vil vanligvis gå spontant når den først er i gang, men krever gjerne en viss mengde energi for å starte. Til forskjell fra en endoterm reaksjon som skjer under opptak av varmeenergi, vil den eksoterme reaksjonen avgi varmeenergi og vi får en temperaturøkning. Entalpiendringen i en eksoterm reaksjon er alltid negativ, ΔH
Dave Mackay

**David Craig Mackay** (født 14. november 1934 i Edinburgh, død 2. mars 2015 i Nottingham) var en skotsk landslagsspiller i fotball. Han var manager for seks engelske fotballklubber, og han var også manager for klubber i Kuwait, De forente arabiske emirater og Egypt. I tillegg hadde han ansvar for U-17-landslaget til Qatar.

I 1969 ble Dave Mackay, sammen med Tony Book, kåret til årets spiller i England.

## Karriere som spiller
### Klubblag

## Karriere som manager

### Klubblag

### Landslag

## Meritter
### Spiller
* Vant Scottish League Cup med Hearts i 1955.
* Vant Scottish Cup med Hearts i 1956.
* Ble skotsk seriemester med Hearts i 1958.
* Vant den skotske ligacupen med Hearts i 1959.
* Kåret til årets spiller i Skottland i 1959.
* Ble engelsk seriemester med Tottenham i 1961.
* Vant den engelske FA-cupen med Tottenham i 1961.   
* Vant den engelske FA-cupen med Tottenham i 1962. 
* Vant den engelske FA-cupen med Tottenham i 1967.
* Ble vinner av 2. divisjon sammen med Derby i 1969.
* Kåret til årets spiller i England i 1969.
* Spilte 22 landskamper for  fra 1957 til 1966.
* Var i Skottlands landslagstropp under VM i 1958 og spilte 1 sluttspillkamp.

### Manager
* Ble engelsk seriemester med Derby i 1975.
* Ble egyptisk seriemester med Al-Zamalek i 1992.
* Ble egyptisk seriemester med Al-Zamalek i 1993.
 
## Referanser


## Kilder
* Mackay, Dave i samarbeid med Martin Knight (2004): *THE REAL MACKAY – The Dave Mackay Story*. Mainstream Publishing, Edinburgh og London. ISBN 1-84018-840-5
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0

## Eksterne lenker
*
Endoterm reaksjon

**Endoterm reaksjon** (av gresk *endon*, «innvendig» og *thermos*, «varme») er en kjemisk reaksjon som absorberer energi som varme fra omgivelsene. 
Det er det motsatte av en eksoterm reaksjon (fra gresk *exo*, «utenfor» og og *thermos*, «varme»). Både endoterme og eksoterme reaksjoner er en viktig del av termodynamikken.

Innen kjemien er en endoterm reaksjon karakterisert med en positiv entalpiforandring (&Delta;*H* > 0). I en endoterm reaksjon synker temperaturen i reaksjonsblandingen. Eksempel på en endoterm reaksjon er når vi løser ammoniumnitrat i vann, der temperaturen i blandingen vil synke:
: \mathrm{NH}_{4}\mathrm{NO}_{3} (s) \longrightarrow \mathrm {NH}_{4}^{+} + \mathrm{NO}_{3}^{-}

## Referanser
Filippinenes sentralbank

**Filippinenes sentralbank** (filippinsk: Bangko Sentral ng Pilipinas &ndash; BSP) er sentralbanken på Filippinene. 

## Historie
BSP ble etablert 3. juli 1993, da den tok over for den tidligere sentralbanken, *Central Bank of Phillipines*. Den nye sentralbanken var i overensstemmelse med Filippinenes nye grunnlov fra 1987 og den nye sentralbankloven av 1993. Sentralbanken har en selvstendig rolle i forhold til nasjonalforsamlingen. 
 
## Oppgaver og målsettinger
Fra januar 2002 har hovedmålsettingen vært en lav og stabil inflasjon i tråd med kravene til økonomisk vekst. I tillegg skal banken sørge for en stabil valuta (Filippinske peso), og sikre konvertibilitet i forhold til andre valutaer. 

Sentralbankens hovedoppgaver er ifølge sentralbankloven:
* Pengemengdestyring &ndash; formulere og implementere landets pengepolitikk for å styre landets pengemengde i tråd med målet om stabil og lav inflasjon. 
* Utstede landets valuta
* Være långiver i siste instans
* Overvåke banknæringen og nærliggende finansinstitusjoner
* Forvalte landets valutareserver
* Bestemme landets valutapolitikk
* Andre oppgaver &ndash; være bank, rådgiver og depot for regjeringen, politiske instanser og offentlig eide selskaper
 
## Sentralbanksjef
Sentralbanksjef pr september 2018 var Nestor Espenilla jr. Han overtok stillingen 3. juli 2017 og overtok da etter Amando M. Tetangco jr.

Som sentralbanksjef har han direkte ansvar for å formulere penge- og valutapolitikken til sentralbanken, herunder sentralbankens markedsoperasjoner i statsobligasjoner og de valutareservene sentralbanken forvalter. Overvåkingen av landets forpliktelser overfor utlandet og administreringen av landets politikk overfor utenlandske lån og investeringer ligger også under sentralbankens mandat. Han overvåker sentralbankens utlån til landets finansinstitusjoner, særlig rediskontering, og andre finansielle instrumenter som sentralbanken bruker overfor finansinstitusjonene. Han har også ansvar for å føre tilsyn med sentralbankens gjennomføring av andre finansielle operasjoner som forsikring og trykking og distribusjon av valuta.

## Se også
*Liste over verdens sentralbanker

## Referanser


## Eksterne lenker
* 
*
Tegning

**Tegning** har ulike betydninger på norsk:
*Tegnekunst eller frihåndstegning, det vil si både det å tegne og noe som er tegnet. Tegning er det eldste skriftsspråket.
*Teknisk tegning, det vil si en ingeniørtegning, arbeidstegning, en plan eller likenende
*Det å binde seg til noe ved en underskrift, for eksempel tegning av aksjer, å tegne et abonnement eller et medlemskap
Storjord

**Storjord**, eller, **Storjorda**, kan vise til:

* Storjord (Kvæfjord), ei bygd i Kvæfjord kommune i Troms og Finnmark
* Storjord (Beiarn), ei bygd i Beiarn kommune i Nordland 
* Storjord (Saltdal), ei bygd i Saltdal kommune i Nordland 
* Storjorda, ei bygd i Hamarøy kommune i Nordland
Storjord (Saltdal)

**Storjord** er en bygd i grunnkretsen Junkerdal i Saltdal kommune i Nordland. Storjord befinner seg i krysset mellom  oppstigningen til Saltfjellet i sør og Junkerdalsura i øst. E6 passerer forbi bygda.

Turistsenteret *Saltdal Turistsenter Storjord* åpnet i 1990 og befinner seg ved oppstigningen til Junkerdalsura i øst. Turistsenteret har en vegkro, en bensinstasjon, hotellrom og hytter av forskjellig standard, en campingplass og en lekeplass for barn. Stiftelsen *Nordland nasjonalparksenter* har sitt sete nær turistsenteret, og holder egne utstillinger der. Adde Zetterquist kunstgalleri befinner seg også der, sammen med forretninger med samisk brukskunst. Bensinstasjonen er den siste før oppstigningen til Saltfjellet i sør.

## Nordland nasjonalparksenter
Stiftelsen *Nordland nasjonalparksenter* befinner seg på Storjord. Den ble etablert 1. januar 2005 og har følgende formålsparagraf:
 

## Kunst

Utstillingene i senteret gir deg et spennende inntrykk av naturen i Nordland. Her skal du oppleve mangfoldet med alle sansene. 
Senteret er formet som en sirkel der en følger solens og månens gang gjennom en vandring i varierte og engasjerende utstillinger.
 
I tillegg til temautstillingene ved nasjonalparksenteret, er det mulig å se oljemaleri av fjellets maler Per Adde, og fotoarbeid komponert av Kajsa Zetterquist. Dette i en kombinasjon med samisk håndverk, duodje. Per Adde har som naturverner og samenes talsmann i vernekampen, stilt flere kunstverk til dispososjon for stiftelsen Nordland Nasjonalparksenter.
 
Saltfjellet-Svartisen nasjonalpark har inspirert Per Adde i hans arbeid, et område som er rikt på samisk kulturminner. Ikke minst fikk samenes bruk Adde til å engasjere seg for å sikre vern av området.
 
Utsmykningen kan sees både i vestibyle, bibliotek og auditorium. Margot Blind har bidratt i arbeidet med innsamling av duodje, og har sydd koftene som er utstilt. 

## Eksterne lenker
* Nasjonalparksenter
Lederartikkel

**Lederartikkel** er en redaksjonell kommentar hvor en avis eller annen publikasjon gir uttrykk for sitt syn i en eller flere saker. Den skrives av redaktøren i mindre aviser, men i større aviser har man gjerne flere lederskribenter. Artiklene signeres som regel ikke, men det forekommer. De står for avisens regning og har en fast plass i avisen, gjerne sammen med øvrig kommentarstoff i avisen.

Tidligere var de fleste norske aviser knyttet til politiske partier. Da kunne den samme lederartikkelen bli skrevet fra partikontoret og bli trykket i alle aviser i nettverket. Selv om det fremdeles kan være aviser knyttet sammen i et konsern, er det ikke lenger vanlig at lederartiklene kommer fra et hovedkontor. 

Noen aviser, særlig lokalaviser, har heller ikke lederartikler hver dag, men bruker dem når det er noe de vil sette på dagsordenen i lokalsamfunnet.

Over tid har det utviklet seg en situasjon hvor noen aviser har flere lederartikler. Da vil gjerne en første være en større artikkel, mens den andre er mye kortere. Flere av de store norske avisene har etter hvert fått en slik andre lederartikkel, blant andre *[[Aftenposten]]*, *[[Dagbladet]]*, *[[Fædrelandsvennen]]* og *[[VG]]*. I *[[The Times]]* og *[[Dagens Næringsliv]]* har det også blitt en tradisjon for å lage en morsom tredje lederartikkel.

I 2020 kuttet *[[Morgenbladet]]* i omfanget av sine lederartikler, *[[Bergens Tidende]]* likedan i 2022, *[[Stavanger Aftenblad]]* i februar 2025, fulgt av *[[Adresseavisen]]* i mars 2025. *[[Bergensavisen]]s* lederartikler er per desember 2025 fortsatt del av det offentlige ordskiftet.

## Referanser
Visuelt

**Visuelt** og **Visueltdagene** er en årlig konkurranse og et bransjearrangement for grafiske designere og illustratører i Norge. Visuelt arrangeres av Grafill, interesseorganisasjon for visuell kommunikasjon.

*Visuelt* er dessuten tidligere navn på fagtidsskriftet Snitt som blir utgitt av Grafill.

## Visueltdagene
Visueldagene har siden 1993 blitt avholdt i Oslo som Nordens største arrangement innen visuell kommunikasjon. Dagene omfatter et designfaglig seminarprogram,  en utstilling og prisutdeling for Visueltkonkurransen.

### Prisutdeling
I Visueltkonkurransen premieres de beste av innsendte arbeider innen norsk grafisk design, illustrasjon og annen visuell kommunikasjon. Det deles ut en mengde bransjepriser i en rekke kategorier med varierende oppslutning og påmelding. Klassikerprisen, en ærespris som Grafill delte ut for første gang i 2002, gis imidlertid til en utøver som har holdt høy faglig kvalitet og vært av stor betydning for faget sitt gjennom mange år. Bare betalte bidrag er med i konkurransen. De fleste utøverne sender ikke inn arbeider.

#### Mottakere av Visuelts klassikerpris
* 2002: Bernard Blatch, illustratør
* 2003: Bruno Oldani, grafisk designer
* 2004: Finn Graff, illustratør
* 2005: Carl Tørris Christensen og Leif Frimann Anisdahl, designere
* 2006: Fam Ekman, illustratør og forfatter
* 2007: Sven Skaara, designer
* 2008: Niels Hartmann, illustratør
* 2009: Pjotr Sapegin, animatør
* 2010: Kai Gjelseth, grafisk designer
* 2011: Kari Grossmann, barnebokforfatter og -illustratør
* 2012: Enzo Finger, grafisk designer
* 2013: Halvor Bodin, grafisk designer
* 2014: John Arne Sæterøy, tegneserieskaper
* 2015: Morten Throndsen
* 2016: Junn Paasche Aasen, grafisk designer
* 2017: Kim Hiorthøy, tegner, illustratør, fotograf og musiker
* 2018: Torill Kove, filmskaper og barnebokforfatter
* 2019: Gunnar Lilleng, typograf, grafisk designer og skjønnlitterær forfatter
* 2020: John Engen, grafisk designer
* 2021: Øyvin Rannem, typograf og fagbokforfatter
* 2022: Ashley Booth, designer og professor i visuell kommunikasjon ved Universitetet i Bergen

## Se også
* Årets vakreste bøker, Grafills årlige premiering av bokdesign og -illustrasjon
* Snitt (tidsskrift), Grafills tidsskrift for design og illustrasjon

## Referanser

## Eksterne lenker
*
Fylkesvei 608

**Fylkesvei 608** (**Fv608**) går mellom Atløyna og Ringstad i Askvoll. Veien (unntatt fergestrekningen) er 4,4&nbsp;km lang.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

:::

## Referanser

## Eksterne lenker
* Vegvesenets vegkart 
* 
* Fergeruter Askvoll – Gjervik – Fure – Askvoll
Finnvegen

**Finnvegen** er en gammel gå- og ridesti fra Grue Finnskog til Kirkenær. Veien er først kjent fra historiske kilder fra 1300-tallet i forbindelse med pilegrimsaktivitet. Den ble da benevnt som Bergerstigen. Den er også nevnt på 1600-tallet i forbindelse med forhugninger, slik at det ikke skulle komme angrep fra Sverige. Stedet øst for Kirkenær er derfor kjent som *Hærfallet*. I 1766 er det også nevnt at, *finn* som var samer, hadde levd i området. 

## Litteratur
*
Morelia

**Morelia** er hovedstaden i delstaten Michoacán i Mexico, nordvest for hovedstaden Mexico by. Innbyggertallet var 608&nbsp;049 i 2005 (Segundo Conteo de Población y Vivienda). Metro, 735&nbsp;624. Universidad Michoacana de San Nicolás de Hidalgo, grunnlagt i 1551, er et av Amerikas eldste universiteter (for eksempel eldre enn USAs eldste barneskole). Byen ligger i over 1&nbsp;921 meters høyde, og nyter et behagelig klima.


## Historie
Morelia ble grunnlagt i 1541 av conquistadoren Antonio de Mendoza under navnet **Valladolid**, hans fødeby i Spania. Som sentrum i det rike og vakre Michoacán ble byen et viktig sentrum i Ny-Spania, det spanske riket i Mexico, med byggingen av utallige kirker, klostre, en stor katedral og en viktig akvedukt. I 1783 ble den meksikanske frihetshelten Jose Maria Morelos y Pavón født i Valladolid. Etter Mexicos selvstendighet ble derfor byen oppkalt etter ham, og fikk navnet Morelia.

## Bylandskap i Morelia
Morelia er en av de vakreste av Mexicos mange kolonibyer, og 150 kvartaler av sentrum, som tilsvarer byens totale utbredelse i kolonitiden, er oppført på UNESCOs liste over verdensarven. Nesten alle husene og kirkene er oppført i en spesiell rød sandstein. Katedralen i Morelia er oppført i meksikansk barokkstil, og har et rikt interiør, og det finnes også en rekke andre kirker. Mest spesiell er muligens Santuario de Guadalupe, med et fargestrålende interiør i folkelig rokokkostil. Akvedukten fra kolonitiden preger mye av byen. En storslagen akvedukt ble også bygd i kolonitiden for å sikre vannforsyningen til byen.

Byens sentrum er zócalo, stortorget, omgitt av katedralen og av de mange palassene fra kolonitiden, samt søylerekker med elegante kafeer. Den krysses av hovedgata Avenida Madero.

## Referanser


## Eksterne lenker
*
Fylkesvei 603

**Fylkesvei 603** (**Fv603**) går mellom Marifjøra og Vedvik i Luster.

Før 1. januar 2010 var strekningen mellom Fv55 og Marifjøra riksvei, da regionsreformen trådte i kraft fikk den status som fylkesvei.  

I 2019 ble veien forlenget med den tidligere fylkesvei 336 (Sogn og Fjordane). Før forlengelsen gikk den bare fra Rv55 til Marifjøra, og var med 245 m lengde Norges korteste riksvei inntil den ble omklassifisert til fylkesvei. Den opprinnelige strekningen er primær fylkesvei, med 244 m.

## Kommuner og knutepunkter

###### 

## Referanser




## Eksterne lenker
* Vegvesenets vegkart 
*
First Class 8

**First Class 8** er en lett kjølbåt. Båten benyttes primært til regattaseiling og er representert i et stort antall regattamiljøer både nasjonalt og internasjonalt. I Norge er det ca. 32 båter, hvorav 27 ligger i Oslofjorden. Båtene er organisert i en nasjonal klasseklubb *Club First Class Norway* – forkortet CFCN.  Den norske klasseklubben har de siste årene sørget for at flest mulige av båtene blir regatta-aktive. Klasseklubben formidler salg av bruktbåter straks behovet oppstår.

Nasjonalt seiles det årlig en rankingserie som starter to uker etter påske og strekker seg til slutten av september. Rankingserien seiles stort sett i Indre Oslofjord med unntak av pokalseilasene på Hankø i juli. Totalt utgjøres rankingen av ca. 20 enkeltregattaer pr sesong. Rankingen seiles ifølge Steilene Poengsystem utviklet av N.S.F.-dommer Trygve Bernhardsen, men hvor C.F.C.N. i tillegg tillater strykninger ifølge en skala som tar hensyn til hvor mange enkeltregattaer som har blitt seilt. Pr regatta deltar vanligvis 10–20 båter. 

Klassen har siden 1994 tilfredsstilt NSF sine krav til nasjonal klassebåt og første offisielle Norgesmesterskap ble arrangert i 1995. Det har foreløpig ikke forekommet tekniske protester på entype-klassereglene. Mast med salingshorn og storbom tillates kun levert fra produksjonen til Z-SPAR i Frankrike. First Class 8 har sveivekjøl og sies derfor å være enkel og komfortabel å traile bak bil (lavt tyngdepunkt).

Båttypens popularitet grunner primært i dens moderne skrogform, store seilareal (rask), enkelhet med strenge entype regler og at den er relativt billig i innkjøp og drift. Båttypen seiles av et mannskap på 4–5 personer. Båten kostet ny ca. NOK 220&nbsp;000,-, mens brukte båter selges (2007) for ca. NOK 80&nbsp;000,-. til NOK 100&nbsp;000,-. De fleste båtene eies av konsortier på 2–5 personer. Samtidig fordeler en slik eierstruktur ansvar. Dette er viktige faktorer for klassens vekst og utvikling. 

First Class 8 har blitt bygget siden 1982 som en entype regattabåt hos Benetéau i Frankrike. Totalt er det bygget i overkant av 1200 båter. Klassen har stor internasjonalt utbredelse og det finnes store FC-8 miljøer i Italia, Spania, Frankrike, Sør-Tyskland (innsjøene), Belgia, og mindre miljøer i England og Portugal. Hvert år har det blitt arrangert Europamesterskap/World Cup med 60–90 deltagende båter fra 8–9 nasjoner. I tillegg er det årlige åpne franske mesterskapet en viktig regatta med like mange startende. Det har vært norsk deltagelse i mange av de internasjonale mesterskapene. 

## Se også
* Club First Class
Sheila Young

**Sheila Grace Young** (født 14. oktober 1950) er en amerikansk tidligere skøyteløper og syklist. Hun ble olympisk mester på 500 meter under OL 1976 i Innsbruck. I de samme lekene tok hun sølv på 1 500 meter og bronse på 1 000 meter.

I 1973 vant hun både sprint-VM på skøyter og banesprinten i VM i sykling. Det samme året ble hun den første kvinnen som gikk 500 meter under 42 sekunder (41,8 i Davos). Tre år senere ble hun den første som gikk under 41 sekunder (40,91), igjen i Davos.
 
I 1975 og 1976 kom hun på tredjeplass sammenlagt i allround-VM, og hun vant sprint-VM totalt tre ganger (1973, 1975 og 1976).

Hennes datter Elli Ochowicz har også deltatt i OL.

## Personlige rekorder

## Referanser




## Eksterne lenker
* 
* 
* 
*
Vår Frue av Guadalupe-helligdommen

**Guadalupe** er et pilegrimsmål i den nordlige enden av Mexico by. Stedet ligger på Tepeyac-høyden, som var et hellig sted for de gamle aztekerne, hvor morsgudinnen i deres religion ble dyrket.

## Et pilegrimsmål
I 1531, få år etter den spanske erobringen av Mexico, viste jomfru Maria seg flere ganger for en aztekisk mann, Juan Diego Cuauhtlatoatzin. Siste gang etterlot hun avtrykket av seg selv på kappa hans. Denne kappa viser et bilde av en mørkhudet jomfru Maria og er nå det viktigste målet for katolske pilegrimer i Amerika. 

Jomfruen av Guadalupe, La Reina de México (Mexicos dronning) feires hver 12. desember, noe som er en uoffisiell festdag i hele Mexico. Bildet av Jomfruen av Guadalupe er over alt i Mexico, inne i busser og taxier, på restauranter og tatovert på armen til tøffe mannfolk. 

Juan Diego ble kanonisert som helgen av pave Johannes Paul II i 2002, og var da den første helgenen fra Amerikas urfolk.

## Kappa
Kappa er nå et av den katolske verdens viktigste relikvier. Den er vevet av kaktusfibrer fra området, og et slikt materiale er svært forgjengelig og skulle normalt vart i få år. Når kappa nå er like fin etter snart 500 år, ses naturligvis dette som et mirakel. Videre er det stjerner på Jomfruens kappe. Disse stjernene viser det nøyaktige stjernebildet den natta miraklet skjedde. I pupillene gjengis angivelig et fotografisk bilde av hendelsen. På kjolen hennes gjengis ordet «fjell» flere ganger med aztekiske skrifttegn. Fjellene er angivelig plassert som på et kart over Mexico

## Basilikaene
Den opprinnelige basilikaen ble påbegynt umiddelbart etter Juan Diegos syn. Her ble kappen oppbevart fram til 1974. Denne bygningen har sunket ned i grunnen, slik mange bygg gjør i Mexico by på grunn av senkingen av grunnvannet. Etter mange års stenginging på grunn av restaureringsarbeider er nå kirken igjen åpnet for publikum.

 

Pilegrimenes mål er likevel den enorme basilikaen fra 1974, bygd av den meksikanske arkitekten Pedro Ramírez Vásquez. Her henger kappen høyt på veggen, og rullefortau gjør at pilegrimene får passere uten for store kødannelser. Inne i den tilnærmet sirkulære kirken er det sitteplass til 10 000 mennesker.

## Eksterne lenker
*
Wedge

En **wedge** er en type golfkølle. Den er en jernkølle som brukes til å slå de kortere, og høyere slagene inn mot greenen, og til chipping rundt green, og til en rekke spesialslag, for eksempel bunkerslag og pitch. Det finnes flere typer wedger, med loft fra 46° til 67°. De vanligste typene er pitching wedge (46°-48°), gap/approach wedge (50&ndash;52°), sand wedge (54°-56°) og lob wedge (58&ndash;67°).
Sjuende far i huset

***Sjuende far i huset*** er en norsk animert kortfilm innen eventyrsjangeren fra 1966 basert på Asbjørnsen og Moes eventyr *[[Den syvende far i huset]]*.

## Stab og produksjon

### Skuespillere

* Harald Heide-Steen – Peter Chr. Asbjørnsen
* Rolf Just Nilsen gir stemme til alle figurene i filmen – med unntak av vandringsmannen, som får stemme av Carsten Winger.

### Kamera
*Dukkefilm: Ivo Caprino
*Eksteriør: Finn Bergan
*Kameraassistent: Truls Olsen

### Annet
*Figurmaker: Ingeborg Gude
*Musikk: Egil Monn-Iversen
*Animasjonsassistent: Remo Caprino
*Dekor: Ingeborg Isdahl
*Laboratorium: A/B film teknik
*Lyd: Roger Arnhoff Studio
*Regi, manus, produksjon: Ivo Caprino
*Spesialeffekter: Bjarne Sandemose

Filmen ble produsert med støtte fra Kirke- og Undervisningsdepartementet og Statens filmsentral.

## Referanser


## Eksterne lenker
*
Reve-enka

***Reve-enka*** er et skjemteeventyr fra Asbjørnsen og Moes samling av norske folkeeventyr, som ble utgitt fra 1841 til 1844. *Reve-enka* er også navnet på en norsk dokkefilm fra 1962 basert på dette eventyret.

## Dokkefilmen

Dokkefilmen *Reve-Enka* fra 1962 er regissert og produsert av Ivo Caprino. Filmen følger handlinga i det korte skjemteeventyret med samme navn, men har også elementer fra to andre eventyr i Asbjørnsen og Moes samling.

### Handling
Den vesle filmen begynner som en realfilm der eventyrsamleren Asbjørnsen er på besøk i ei stue. Da stueeieren Gurine begynner å fortelle eventyret for ham og niesen, fortsetter filmen som en dokkeanimasjon.

Eventyret handler om ei revefrue som har mistet mannen sin etter at han spiste for mange høns. Etter en sørgeperiode får reveenka friere på døra i huset der hun bor sammen med tjenetejenta, ei lita svart katt ved navn Korse. Reveenka får i tur og orden besøk av tre friere, og i filmen passerer alle tre en gammel kone som har satt fast nesen sin i en stubbe. Disse møtene hører ikke hjemme i det opprinnelige eventyret, men er tatt ut fra eventyret *[[Gjete kongens harer]]*.

Den første som banker på, er Ulven, men ham vil enka ikke gå ut med. Den neste er Bjørnen, som også blir avvist. Den tredje frieren på vei til enka, er en munter rev som er slitt og rufsete i pelsen. I motsetning til ulven og bjørnen stanser reven opp når han kommer til kjerringa som står og ber om hjelp til å få nesen løs fra stubben. Reven hjelper henne fri og gir henne en matbit og fløteskvett. Som takk får han en ny, vakker pels. Da reven banker på døra hos reveenka og ber henne være med ut og gå, kaster hun fra seg strikketøyet og svarer strålende ja til den vakre frieren.

Caprino har også lagt til en liten scene i filmen som er basert på det korte eventyret om *Haren som hadde vært gift*; etter å ha hjulpet kjerringa løs fra stubben, møter reven en hoppende glad hare som forteller reven at han har vært gift, fikk et troll til kjerring, fikk en stue og ble rik, men at alt brant opp – og «kjerringa med». 

### Rolleliste i realfilmen
*Harald Heide Steen – i rollen som Peter Christen Asbjørnsen
*Siri Rom – Gurine
*Trine Pedersen   – Veslejenta

### Annet
*Regi og produksjon: Ivo Caprino
*Figurer: Ingeborg Gude
*Foto: Finn Bergan, Ivo Caprino, E. Christoffersen
*Musikk: Bjarne Amdahl
*Lyd: Roger Arnhoff Studio
*Laboratorium: AB Film-Teknik
*Tekniske assistenter: Bjarne Sandemose, Truls Olsen

## Referanser


## Eksterne lenker
* 
* Presentasjon av filmen på www.caprino.no
Out of bounds

**Out of bounds** (**OB**) er et begrep i golf som omtaler områder utenfor golfbanen hvorfra det ikke er tillatt å spille. Områdene er markert med hvite pinner eller gjerder. Disse markeringene regnes som utenfor banen og er derfor ikke tillatt å fjerne, slik tilfellet er for pinner som markerer vannhindre eller grunn under reparasjon. Golfballen er out of bounds når hele ballen er utenfor den tenkte linjen som går mellom det innerste punktet på markeringene. Out of bounds brukes for å markere yttergrensen for hele banen, eller på individuelle hull for å forhindre at spillerne tar snarveier om andre hulls spilleområder. Out of bounds utgjør en vanskelighet for spilleren, idet man blir idømt et straffeslag og må slå på nytt dersom ballen havner out of bounds.
Ljudmila Titova

**Ljudmila Jevgenjevna Titova** (ru. Людмила Евгеньевна Титова, født 26. mars 1946 i Tsjita, Zabajkalskij kraj) er en russisk tidligere skøyteløper. Hun representerte Sovjetunionen.

## Karriere

Hun tok to medaljer under OL 1968 i Grenoble &ndash; gull på 500 og sølv på  meter. Samlingen med OL-medaljer ble komplett da hun fire år senere, under lekene i Sapporo, tok bronsemedalje på 500 meter. 

Hennes beste plasseringer i sammenlagtmesterskap er bronsemedaljene fra allround-VM 1971 og sprint-VM i 1972.

## Personlige rekorder

## Litteratur
* 

## Referanser




## Eksterne lenker
* 
*  Ljudmila Titova på Jakub Majerski's Speedskating database (Adelskalender distanser og sammenlagt)
*  Ljudmila Titova på www.isu.html.infostradasports.com
* 
* 
*
Askeladden og de gode hjelperne

:*For dukkefilmen, se [[Askeladden og de gode hjelperne (film)]]


***Askeladden og de gode hjelperne*** er et [[eventyr]] om [[Askeladden]] fra [[Asbjørnsen og Moe]]s samlinger av norske folkeeventyr fra omkring 1850. 

Det er et [[undereventyr]] som ble utformet av [[Peter Chr. Asbjørnsen]]. Vi vet med sikkerhet at Asbjørnsen fikk eventyret fra skolemester Hans Hansen Pillarviken fra [[Lalm]] i [[Gudbrandsdalen]]. Dette eventyret har størst popularitet i Vest- og Nord-Europa.

Eventyret ble trykket første gang i *Juletræet'' for 1851 under tittelen «Askeladden, som skulde bygge Skib, der gik baade Land og Vand». Eventyret ble overført til film i 1961 i regi av Ivo Caprino.

## Handling
Kongen lyser ut kongsdatteren og halve kongeriket til den som lager et skip som kan fly og gå på bakken. Per og Pål forsøker seg først, og på veien møter de en mann som spør hva de er på vei for å gjøre og hva de har i sekkene sine. De lyver, og det de hugger blir bare til trau og i sekken finner de møkk. Når Askeladden prøver seg, møter han den samme mannen og får hjelp av ham når han forteller hva slags ærend han er ute i. Mannen bygger skipet mens Askeladden sover, og når han er ferdig får han beskjed om å ta med seg alle han møter på sin reise med skipet.  Og Askeladden får med seg seks forskjellige skapninger, som alle besitter overnaturlige evner, men som i utgangspunktet ikke virker så nyttige. En av dem blir aldri mett, en er konstant øltørst, en kan høre gresset gro, en kan sikte like til verdens ende, en er så lett til beins at han kan flyge til verdens ende på under fem minutter og en har sju somre og femten vintre i kroppen.

Vel fremme på kongsgården liker ikke kongen synet av Askeladden og gir ham ytterligere seks prøver. Askeladden ber om å få ta med seg en hjelper til hver og en av oppgavene, og ved å velge rett hjelper til hver prøve, greier han å løse dem. Dermed får Askeladden kongsdattera og kongeriket med.
## Referanser


## Eksterne lenker
*Eventyret hos Prosjekt Runeberg
*
John Vernou Bouvier III

**John «Black Jack» Vernon Bouvier III** (født 19. mai 1891, død 2. august 1957) var en aksjemegler på Wall Street og mest kjent for at han var far til Jacqueline Lee Bouvier som ble gift med president John F. Kennedy. Han fikk også en annen datter, Jacquelines lillesøster, Lee Radziwill. 

Kallenavnet «Black Jack» Bouvier stammer fra hans beryktede hang for drikking og gambling. Disse to lastene førte til skilsmissen fra hans første kone, Janet Norton Lee Bouvier Auchincloss Morris (født 1907, død 1989) som han ble gift med i 7. juli 1928, East Hampton, Suffolk County, New York, og som ble mor til hans to døtre.

Vernon Bouvier III er gravlagt i Easthampton, Hampshire County, Massachusetts hvor han ble født.

## Referanser
5,56 × 45 mm NATO

**5,56 × 45 mm NATO** er en standard-kaliber for geværer og lette maskingeværer innenfor NATO, da normert som STANAG 4172. Den er avledet fra, men ikke helt identisk til, den sivile .223 Remington. Kaliberet ble opprinnelig introdusert i M16 i 1963.

## Historie
Mot slutten av 1950-årene bedrev Armalite og andre våpen- og ammunisjonsdesignere forskning på et felt som ble kalt «Small Caliber/High Velocity» (SCHV). De fleste tok utgangspunkt i den kommersielt tilgjengelige .222 Remington patronen, men fant ut at volumet i hylsa var for lite til at patronen klarte kravene fra  U.S. Continental Army Command (CONARC) når det gjaldt kulehastighet og gjennomtrengning. Armalite kontaktet da Remington Arms og ba dem lage en modifisert patron med lengre hylsekropp og kortere «hals» for å øke hylsevolumet. Denne patronen ble kjent som .222 Remington Special. 

Earle Harvey ved Springfield Armory kontaktet samtidig Remington og fikk produsert en enda lengre versjon av .222 Remington, denne kjent som .224 Springfield. Springfield gikk ikke videre i CONARC sin test, og .224 Springfield forsvant fra videre konkurranse i SCHV. .224 Springfield ble senere sluppet kommersielt som .222 Remington Magnum.

For å forhindre forvirring rundt det nå store antallet .222-patroner, ble .222 Remington Special omdøpt til .223 Remington. Etter at US Army tok i bruk Armalite sin AR-15 rifle under betegnelsen M16 i 1963, ble .223 Remington antatt som 5,56 x 45 mm.

## Bruk
### Norge
Norges forsvar har brukt 5,56 × 45 NATO i flere år, men mest blant spesialstyrker i våpen som G36 og C8 SFW. Kaliberet er offisielt i bruk i vanlige avdelinger etter innføringen av HK416N som arvtaker til AG3. Ammunisjonen var opprinnelig Forsvarets blyfrie «Miljøammunisjon», NM229. Etter at arbeidstilsynet stanset bruken av denne ammunisjonen i 2011, bruker forsvaret SS109. Den nye løspatronen har fått designasjonen NM226F1.

#### NM229 og helseplager etter skyting
Etter innføringen av NM229 5,56 × 45 NATO i Forsvaret, begynte rapporter om helseplager og dukke opp i dagene etter skyting. Forsvarets forskningsinstitutt fikk i oppdrag å foreta tester av alle kombinasjoner våpen og ammunisjon i bruk for å kartlegge utslipp av gasser ved avfyring og finne årsaken til plagene.

Både blyfri og blyholdig ammunisjon i 5,56 × 45 og 7,62 × 51 mm NATO ble testet, og totalt åtte variasjoner av våpen og ammunisjon ble testskutt, og utslipp av gasser og partikler ble målt.

Det ble også testet fire forskjellige våpen, Colt Canada C8, AG3, HK416N (Rifle) og HK416K (karabin).

#### Sammendrag fra FFI-rapport 2009/00820
**Helseplager i forbindelse med bruk av HK416 – vurdering av årsak og helserisiko**

## Se også
* .223 Wylde, en kammerspesifikasjon kompatibel med både 5,56 × 45 mm Nato og .223 Remington
* 7,62 × 51 mm NATO

## Eksterne lenker
* 
* FFI-rapport 2009/00820 PDF-fil
Betty Bohm Bang Band

**Betty Bohm Bang Band** (1985&ndash;1987) var en norsk rockegruppe fra Trondheim.

BBBB var inspirert av ska, pønk og soul. Laget stort sett egne låter og utga én singel («Ballad of Beauty» og «When I Call You») og var med på LP'en Party Terror Volume 1. Det ble spilt inn en video med «When I Call You» redigert av *Point of View*.

## Medlemmer

* Betty Bohm: vokal
* Øystein Hegge: keyboard
* Prepple Houmb: bass
* Nils-Henrik «Nille» Andersen: trombone
* Eivind Lingås: trompet
* Jørn Pettersen: trommer

Øystein Hegge har spilt i Tre Små Kinesere, Prepple Houmb i DumDum Boys og Jørn Pettersen i Turtle Race.

## Diskografi

* (1987) *When I Call You/Beauty* (Singel) (Oh Yeah!)
* (2023) *Tiny Boxes* (Singel) (Betty Records)

## Litteratur
* Jan Eggum, Bård Ose og Siren Steen: *Norsk Pop & Rock Leksikon*, Vega Forlag, 2005, s. 59.
* Terje Nilsen: *Hardt og fort, Rock og Pop i Trondheim i 1970- og 80-årene*, Tapir Akademisk Forlag, 2009, s. 20-22.

## Eksterne lenker
* 
*  When I Call You
Fylkesvei 604

**Fylkesvei 604** (**Fv604**) går mellom Gaupne og Jostedal i Luster.

Før 1. januar 2010 var veien riksvei, etter at regionsreformen trådte i kraft har den status som fylkesvei.

2019 ble veien forlenget med den tidligere fylkesvei 334 (Sogn og Fjordane), og fylkesvei 335 (Sogn og Fjordane) ble armer av veien.

## Kommuner og knutepunkter
###### 

 

## Referanser




## Eksterne lenker
* Vegvesenets vegkart 
*
Queen of the Damned

***Queen of the Damned*** er en amerikansk skrekkfilm fra 2002, regissert av Michael Rymer, med Stuart Townsend, Aaliyah og Marguerite Moreau i hovedrollene.

## Handlingen
Den legendariske vampyren «Lestat» (Townsend) har våknet fra flere hundre års dvale, og som rockestjerne opplever han å få millioner av fans. Den slumrende vampyrdronningen «Akasha» (Aaliyah) vekkes, og også hun vil erobre verden, men trenger hjelp av «Lestat». 

«Jessie» (Moreau) studerer filosofi og paranormale fenomener med fanatisk iver for å lære mer om sin egen families historie. Hun kartlegger «Lestat»s lange og ensomme ferd, og «Lestat» blir fascinert av «Jessie». Problemene dukker opp når alle vampyrers mor stiger opp fra gravkammeret med ett mål for øye: verdensherredømme. «Akasha» trenger «Lestat»s musikalske makt for å innfri ambisjonene, og han faller for dronningens farlige flørting. Men følelsene for «Jessie» er sterkere enn Lestat liker å innrømme. Valget han tar, vil avgjøre om vampyrene overtar all makt på jorden.

## Rolleliste

## Referanser


## Eksterne lenker
* 
*
Egbert av Northumbria

**Egbert** (død 24. april 729 på klosterøya Iona i Skottland) var en angelsaksisk munk på Lindisfarne, og muligens biskop. 

## Liv og virke
Han var fra en adelig familie i Northumbria, og reiste til klosteret Rathmelsigi i Irland. Klosteret er ikke identifisert, men kan være det samme som ruinen Mellifont ved Droghede. Han studerte der sammen med blant annet Willibrord av Utrecht og Wigbert av Fritzlar. Hans ledsager hjemmefra, Aetheltun, omkom under pesten i 664, og Egbert ble selv syk. Han avla et løfte om frivillig eksil dersom han overlevde. 

Han inspirerte de angelsaksiske misjonærene som reiste til kontinentet, som Willibrord og Wibgert, men var selv forhindret fra å reise. Beda den ærverdige forteller at han hadde en visjon der han ble bedt om å reise til den skotske klosterøya Iona i stedet, og han levde der i sine siste tretten år. En av hans bedrifter der var å få klosteret til å akseptere den romerske utregningsmetoden for datoen for påske. På hans dødsdag, 24. april 729, feiret munkene der for første gang påske på samme tid som resten av den romerske kirken. 

Han er nevnt i romerske og irske martyrologier, og i en helgenkalender fra York.